თბილისის საერთაშორისო თეატრალური ფესტივალის ფარგლებში მოეწყო ,,მრგვალი მაგიდა“, რომელშიც, ქართველებთან ერთად, უცხოეთიდან (კორეა, კანადა, შვედეთი, საფრანგეთი, დიდი ბრიტანეთი, აშშ, ირანი, იაპონია, პოლონეთი, ჩინეთი) ჩამოსული კრიტიკოსებიც მონაწილეობდნენ. შეკრების პირველი ნაწილი დაეთმო თემას: ,,ეთიკიდან პრაქტიკამდე: თეატრის კრიტიკოსთა საერთაშორისო ასოციაციის კოდექსი“, ხოლო მეორე – საფესტივალო პროგრამაში შეტანილი და მათ მიერ ნანახი ქართული წარმოდგენების განხილვას. წლევანდელ შეკრებასაც კოორდინირებას კრიტიკოსთა საერთაშორისო ასოციაციის წევრი ირინა ღოღობერიძე უწევდა.